РЕПУБЛИКА СРПСКА

ГРАД ГРАДИШКА

ГРАДОНАЧЕЛНИК

Обрађивач:

Професионална ватрогасно-

спасилачка јединица Градишка

ИНФОРМАЦИЈА

о противпожарној заштити на подручју града Градишка

за 2025. годину

Градишка, јануар 2026. године

I - УВОД

У циљу откривања и спречавања опасности од пожара, те спасавања људи и материјалних добара угрожених пожаром на територији града у саставу градске управе града Градишка дјелује Професионална ватрогасно-спасилачка јединица Градишка као посебна унутрашња организациона јединица, чији се рад огледа у следећим облицима дјеловања: - превентивна заштита,

- примарна заштита и

- развојна дјелатност.

Превентивна заштита обухвата контролу уређаја и опреме за гашење пожара, сервисирање апарата за гашење почетног пожара, техничку контролу исправности хидрантске мреже, те обуку радника из области заштите од пожара.

Примарна дјелатност се огледа кроз активности везане за акције гашења пожара и техничке интервенције (интервенције са опасним материјама, спашавање лица из саобраћајних удеса, интервенције услед поплава и бујичних вода, испумпавање воде, спашавање на води и друго).

Развојна дјелатност се испољава кроз набавку нове опреме неопходне за рад јединице у циљу подизања ефикасности и ширине тактичког дјеловања јединице када су у питању врсте интервенција, као и планско усавршавање ватрогасаца путем одобреног наставног плана и програма стручног оспособљавања и усавршавања од стране Министарства унутрашњих послова Републике Српске – Одјељења за експлозивне материје и послове заштите од пожара, као и путем стручних семинара које организује Ватрогасни Савез Републике Српске.

Заштита од пожара обухвата скуп мјера и радњи управне, организационе, техничке, образовне и пропагадне природе, које се предузимају у циљу спречавања избијања и ширења пожара, његовог откривања и гашења, те спасавању људи и материјалних добара угрожених пожаром. За организовање заштите од пожара у складу са законом одговорни су у предузећима и другим правним лицима – директор, у органима управе – руководилац органа или радници са посебним овлашћењима у органима управе.

У складу са Законом о заштити од пожара, ради утврђивања одговарајуће организације и предузимања мјера потребних за успјешно функционисање и спровођење заштите од пожара, предузећа и друга правна лица, државни и други органи и предузетници, разврставају се у четири категорије угрожености од пожара, а у зависности од технолошког процеса, врсте материјала којег производе, прерађују или ускладиштавају, врсте материјала употребљеног за изградњу објекта и значаја објекта.

1. **Преглед репресивног дјеловања Професионалне ватрогасно-спасилачке јединце Градишка у 2025. години**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | Мјесец | I | II | III | IV | V | VI | VII | VIII | IX | X | XI | XII | укупно | | Број пожара | 19 | 19 | 40 | 19 | 19 | 19 | 32 | 37 | 15 | 31 | 17 | 19 | 286 | | Стамбени објекти | 0 | 1 | 0 | 1 | 0 | 0 | 0 | 3 | 0 | 2 | 2 | 0 | 9 | | Индустријски објекти | 1 | 0 |  | 1 | 0 | 1 | 0 | 0 | 2 | 0 | 0 | 0 | 5 | | Помоћни објекти | 1 | 0 | 1 | 1 | 0 | 1 | 0 | 1 | 0 | 2 | 2 | 2 | 11 | | Пожар на инсталацијама | 0 | 0 | 1 | 2 | 2 | 1 | 3 | 3 | 0 | 1 | 1 | 0 | 14 | | Пожар димњака | 4 | 6 | 3 | 2 | 1 | 0 | 0 | 0 | 0 | 0 | 3 | 5 | 24 | | Пожар контејнера | 1 | 0 | 1 | 1 | 0 | 2 | 0 | 0 | 0 | 2 | 1 | 1 | 9 | | Шумски пожари | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | | Пожар на саоб. средству | 0 | 1 | 1 | 1 | 3 | 1 | 1 | 3 | 1 | 0 | 2 | 1 | 15 | | Пожари ниског раслиња | 3 | 4 | 4 | 2 | 1 | 7 | 20 | 18 | 3 | 5 | 1 | 0 | 68 | | Саобраћајни удеси | 2 | 1 | 0 | 2 | 0 | 0 | 0 | 1 | 1 | 2 | 1 | 3 | 13 | | Поплаве | 0 | 0 | 14 | 0 | 2 | 0 | 0 | 0 | 1 | 0 | 0 | 1 | 18 | | Асистенције | 7 | 6 | 13 | 7 | 9 | 7 | 8 | 8 | 7 | 17 | 4 | 6 | 99 | | Лажне дојаве | 0 | 0 | 1 | 0 | 0 | 0 | 0 | 0 | 0 | 0 | 0 | 0 | 1 | |  |  |  |  |  |  |  |  |  |  |  |  |  | 0 | |  |  |  |  |  |  |  |  |  |  |  |  |  | 0 | |  |  |  |  |  |  |  |  |  |  |  |  |  | 0 | | Учествовало ватрогасаца | 53 | 44 | 90 | 59 | 48 | 43 | 89 | 115 | 56 | 87 | 45 | 45 | 774 | | Рад (сати) | 18,63 | 14,25 | 50,53 | 13,65 | 14,42 | 11.jan | 26,5 | 32,24 | 19,87 | 25,1 | 12,1 | 12,72 | 251,13 | | Утрошак пожарне воде | 5 | 4,8 | 34,5 | 21,4 | 3,1 | 04.jan | 27,5 | 31,2 | 47,1 | 50,8 | 4,9 | 5,3 | 240,3 | | Пређени километри | 336 | 329 | 746 | 432 | 312 | 228 | 720 | 884 | 394 | 658 | 203 | 299 | 5541 | | Погинуло | 0 | 1 | 1 | 0 | 2 | 0 | 0 | 0 | 1 | 1 | 0 | 0 | 6 | | Повријеђено | 2 | 1 | 0 | 2 | 0 | 0 | 0 | 0 | 0 | 1 | 1 | 2 | 9 | | Материјална штета | 18,50 | 3,00 | 19,50 | 12,80 | 24,00 | 3,40 | 3,80 | 73,70 | 7,50 | 192 | 13,00 | 37,60 | 408,80 | |  |  |  |  |  |  |  |  |  |  |  |  |  |  | | Узрок пожара |  |  |  |  |  |  |  |  |  |  |  |  |  | | Непознати | 3 | 2 | 4 | 4 | 1 | 7 | 13 | 15 | 4 | 8 | 5 | 2 | 68 | | Непажња | 3 | 3 | 3 | 1 | 1 | 3 | 7 | 7 | 1 | 3 | 1 | 1 | 34 | | Неочишћен димњак | 4 | 6 | 3 | 2 | 1 | 0 | 0 | 0 | 0 | 0 | 3 | 5 | 24 | | Неисправне инсталаци. | 0 | 0 | 1 | 2 | 2 | 1 | 3 | 3 | 0 | 1 | 1 | 0 | 14 | | Саобраћајно средство | 0 | 1 | 1 | 1 | 3 | 1 | 1 | 3 | 1 | 0 | 2 | 1 | 15 | | Техничка интервенција | 9 | 7 | 28 | 9 | 11 | 7 | 8 | 9 | 9 | 19 | 5 | 10 | 131 | | Укупно | 19 | 19 | 40 | 19 | 19 | 19 | 32 | 37 | 15 | 31 | 17 | 19 | 286 | |  |  |  |  |  |  |  |  |  |  |  |  |  |  | | Утрошак пожарне воде м3 |  |  |  |  |  |  |  |  |  |  |  |  |  | | Материјална штета х 1000 КМ |  |  |  |  |  |  |  |  |  |  |  |  |  | |  |  |  |  |  | | | |  |  |  |  |  |
|  |  |  |  |  |  |  |  |  |  |  |  |  |  |

Упоређујућу податке са претходном 2024. год. број ватрогасних интервенција је већи за

25 %, односно 57 интервенција. Материјална штета изазвана пожарима у 2025. год. износи по процјени ПВСЈ Градишка 408.800,00 КМ и мања је за 7 % у односу на 2024. год..

II - СТАЊЕ ПРОТИВПОЖАРНЕ ЗАШТИТЕ У ПОЈЕДИНИМ ОБЛАСТИМА

ЉУДСКОГ ДЈЕЛОВАЊА

1. **Привредни субјекти и област привређивања**

Промјена власничке структуре, поред тога што је утицала на престанак рада многих привредних субјеката, него је и довела до промјене дјелатности у истима, што је знатно утицало на ниво спровођења потребних мјера противпожарне заштите. Пренамјена привредних субјеката је довела да постојеће примјењене мјере заштите од пожара не одговарају новој намјени, те се самим тим повећава ризик од настанка пожара и последица истог.

Код привредних субјеката одржавање постојећих система за противпожарну заштиту је у највећем дијелу на нивоу минималног задовољавања одредби из техничких прописа који регулишу ову област у погледу испитивања уређаја и инсталација за гашење пожара, док су врло ријетки случајеви обнављања и улагања у нове системе противпожарне заштите, (обнова хидроинсталација, инсталирање система ватродојаве, инсталирање стабилних система за гашење пожара, те опремање и занављање са новим апаратима за гашење почетног пожара). У новоизграђеним објектима у којима се одвијају производни циклуси примјењене су прописане мјере заштите од пожара.

Стање мјера заштите у привредним субјектима знатно ће се унапредити уколико се доследно примјењује и испуњава законска обавеза послодаваца дефинисана члановима 38. и 40. Закона о заштити од пожара („Службени гласник РС“, број: 94/19) а надзор над спровођењем исте врши Републичка управа за инспекцијске послове, а односе се на одређивање стручног лица за спровођење мјера заштите од пожара, као и организовање провјере знања запослених сваке треће године из области заштите од пожара.

1. **Објекти за предшколско васпитање и образовање, основне и средње школе**

Све образовне институције чине додатне напоре на обезбјеђивању довољног броја апарата за гашење почетног пожара, као и замјене старих апарата за гашење почетног пожара са новим.

Код већине образовних институција нису изведени пожарни путеви у складу са техничким прописима који треба да обезбједе приступ институцијама са најмање двије стране, довољне ширине за пролаз ватрогасних возила (образовним институцијама су давани приједлози на који начин да побољшају или ријеше наведени проблем).

Код сваког превентивног прегледа упозоравамо одговорна лица школа да најмање два пута у току године увјежбавају поступак евакуације ученика и радног особља, како би у што краћем временском року напустили простор у којем им пријети непосредна опасност, те које поступке морају да предузму до доласка ватрогасне јединице.

1. **Објекти јавне намјене и пословни центри**

Објекти јавне намјене и пословни центри су објекти у којима ради и које посјећује већи број људи, тако да би евентуални пожар у оваквим установама представљао сложену ватрогасну интервенцију која би захтјевала исправан избор тактичког наступа који би омогућио брзу и ефикасну интервенцију.

Пожари у таквим објектима сигурно би за последицу имали могућност угрожавања безбједности и сигурности лица која се ту затекну, као и на настанак веће материјалне штете.

Следећи јавни објекти су путем својих централа ватродојавних система прикључени су на централу Професионалне ватрогасно-спасилачке јединице Градишка што свакако доприноси повећању нивоа спроведених превентивних мјера заштите од пожара, скраћује се вријеме добијања дојаве и повећава степен ефикасности ватрогасне интервенције, („Дом здравља“ Градишка, објекат лабораторије и породичне медицине и амбуланта Нова Топола, „Основни суд“ Градишка, зграда Градске управе града Градишка, ЈУ „Културни центар“ Градишка, „Општа Болница“ Градишка – зграда поликлинике, Републичка управа за геодетске послове радна јединица Градишка и спортска дворана „Арена“ Градишка).

Објекти јавне намјене морају да имају кружни пожарни пут око објекта или обезбјеђен прилаз објекту са најмање двије стране, пожарни путеви морају бити обиљежени, путем истих се мора обезбједити несметан прилаз и пролаз за ватрогасна возила, не смију постојати никакве препреке које отежавају прилаз објекту.

1. **Приватни сектор и занатство**

Приватни сектор и занатство је привредна дјелатност која се врло често обавља у ненамјенским или адаптираним објектима који представљају велику опасност за настанак пожара због врсте производње која се обавља у малим и неадекватним просторима.

Мјере противпожарне заштите које се спроводе у појединим објектима су на доњој граници потребних мјера што повећава ризик од пожара (пилане, браварско-метални погони, дрвопрерађивачка производња, производња производа од пластике и сл.).

Такви објекти су углавном необезбјеђени са вањском прстенастом хидрантском мрежом и не спроводе се адекватне мјере заштите на раду које би смањиле ризик настанка пожара (неадекватно одлагање отпадног запаљивог материјала, постоји могућност приступа запаљивих течности изворима електричне енергије, неадекватно изведене мјере заштите од пожара око енергетских постројења и др.).

1. **Стамбени фонд**

На подручју општине Градишка четири мјесне заједнице су градског карактера а остале су сеоског карактера. Још увијек је одређени број стамбених јединица које нису регистроване као заједнице етажних власника што отежава могућност контроле и надзора.

Укупно је регистровано 147 заједница етажних власника. ПВСЈ Градишка је ради лакшег лоцирања стамбених објеката за колективно становање а у циљу свог успјешног репресивног дјеловања извршила је подјелу градске зоне на 22 пожарна сектора са одређеним разграничењем, те дефинисаним путним комуникацијама за најбрже дјеловање.

У стамбеним објектима за колективно становање који су старији од двадесет пет година утврђено је путем превентивних прегледа да је у највећем броју објеката девастирана унутрашња хидрантска мрежа, не постоји прописана опрема (ватрогасна цријева, млазнице, хидрантски наставци), нема довољно апарата за гашење почетног пожара или се налазе апарати који се због старости више не могу сервисирати.

Око највећег броја стамбених објеката не постоји могућност прилаза са свих страна. Иако је већина стамбених објеката спојена на систем гријања преко „Топлане ИЕЕ“ Градишка и даље се у великом броју станова користе алтернативни извори топлоте за догријавање – пећи на чврсто гориво које су спојене на неадекватно изведене димњаке или су прикључене на вентилацине отворе који нису димензионисани нити грађевински изведени као димоводни канали.

Димњаци изведени у поткровљима или надоградњама на зградама су неправилно изведени (нису омалтерисани са вањске стране, преблизу су дрвеној кровној конструкцији у односу на прописане мјере минималне удаљености, нису изведени отвори за чишћење у таванском дијелу што повећава ризик од пожара услед зачепљења димњака или избацивања запаљивих искри из димњака).

Последица зачепљења димњака је врло често пуцање димњака као и повећани ризик од могућности ширења пожара у већем броју станова. Истицање дима може довести до тровања са смртним исходом, поготово ако се деси у касним ноћним сатима када је смањена могућност брзог откривања присутности дима из ложишта или димоводних канала.

Вањске противпожарне степенице нема ниједан стамбени објекат осим стамбеног објекта П+14 у центру града. Улази у великој већини стамбених објеката се не закључавају ноћу, што такође доприноси повећању ризика и опасности од пожара, струјни ормари у ходницима су у великом броју отворени и лако доступни како за дјецу тако и за трећа лица.

1. **Стање у насељима сеоског карактера**

Стање мјера противпожарне заштите у насељима сеоског карактера није на задовољавајућем нивоу. Најчешћи узрок пожара су неадекватне електроинсталације, поготову оне које су изведене у помоћним објектима на којима најчешће долази до пожара, (инсталације су старе преко тридесет година и пресјеци инсталација не задовољавају потребе савременог сеоског домаћинства као и могућност прикључака већег броја потрошача).

Отежавајућа околност приликом интервенција у руралним подручјима је и традиција изградње сеоског домаћинства, тако да се сви објекти настављају један на други (кућа, помоћни објекат, штала, гараже) што омогућава лако преношење пожара са једног објекта на други, путне комуникације на рубним просторима града су малих ширина, тако да је отежан пролазак ватрогасног возила до мјеста интервенције.

Повећану опасност од пожара у насељима сеоског карактера чине и радње везане за пољопривредне радове, како у току припреме за сјетву (период прољеће) тако и периоду жетве (период љето и јесен) што доприноси угрожавању имовине и безбједности у насељима, поготово што се провођење тих активности ради без предузимања одговарајућих превентивних мјера и на начин који је прописан у Одлуци о мјерама заштите од пожара општине Градишка.

1. **Заштита шума од пожара**

Заштита шума од пожара – оперативним планом заштите од пожара утврђени су капацитети који су укључени у процес осматрања и обавјештавања (Ш.Г. „Посавина“ и Цивилна заштита Градишка) који су заједно са ПВСЈ Градишка утврдили процедуру обавјештавања и узбуњивања у случају шумских пожара, као и утврдили процедуру ангажовања потребних снага за стављање под контролу и гашење пожара.

Власници шума и управљачи шума дужни су да обезбједе довољан број примарних осматрачница, обезбједе проходност и редовно одржавање постојећих путева као и путних прелаза (мостова), као и да се проводе превентивне и шумско узгојне мјере у циљу отклањања узрока пожара.

III - ЗАКЉУЧАК – ПРИЈЕДЛОГ МЈЕРА

За даље развој система заштите од пожара у циљу побољшања стања мјера заштите од пожара на територији града Градишка предлажу се следеће мјере:

* Максимално инсистирати на ангажману свих субјеката који су задужени за надзор и контролу извршавања мјера прописаних Одлуком о мјерама заштите од пожара

број: 01-022-141/12 од 19.06.2012. год. донесене од стране Скупштине општине Градишка.

* Од Републичке управе за инспекцијске послове – одјељење заштите од пожара тражити да проведу контролне прегледе стања мјера заштите од пожара у објектима у којима се окупља већи број лица (као што су спортске дворане, дискотеке, ноћни клубови и трговачки центри) из разлога дјелокруга послова које обавља наведено одјељење и законом предвиђених надлежности у вези са надзором над превентивним мјерама заштите од пожара.
* Инсистирати на спровођењу Одлуке о кућном реду у стамбеним зградама

број: 01-022-62/21 од 18.02.2021. год. донесене од стране Скупштине града Градишка („Службени гласник града Градишка“, број 4/21).

* До краја календарске године реализовати мјеру која се односе на унапрјеђење и техничко опремање ПВСЈ Градишка дефинисане у тачки 13.1. Плана заштите од пожара града Градишка усвојеног Одлуком Скупштине града Градишка број: 01.01-022-75/25 од 31.03.2025. год. која се односе на набавку ватрогасног возила аутољестве.
* Спровести све предвиђене активности према Плану активности у припреми и спровођењу мјера заштите и спасавања од шумских и других пожара на отвореном у Републици Српској који доноси Влада РС, а односе се на обавезе за које је задужена локална заједница.

IV - ЗАВРШНЕ ОДРЕДБЕ

Предлаже се скупштини града да усвоји Информацију о противпожарној заштити на подручју града Градишка за 2025. годину у предложеном тексту.

Број: \_\_\_\_\_\_\_\_\_\_\_\_\_\_\_\_\_\_\_\_\_/26

Датум: \_\_\_\_\_\_\_\_\_\_\_\_\_\_\_\_\_\_2026. године

Градишка

ПРЕДСЈЕДНИЦА

СКУПШТИНЕ ГРАДА

Рената Обрадовић - Поповић

ОБРАЂИВАЧ:

Професионална ватрогасно-спасилачка

јединица Градишка

СТАРЈЕШИНА

Горан Стојаковић

ПРЕДЛАГАЧ

ГРАДОНАЧЕЛНИК

Зоран Аџић