ПРИЈЕДЛОГ

На основу члана 39. став 2. тачка 2. и члана 82. став 2. Закона о локалној самоуправи („Службени гласник Републике Српске“, бр. 97/16, 36/19 и 61/21), члана 36. став 2. тачка 2. Статута Града Градишка („Службени гласник општине Градишка“ број 4/17 и „Службени гласник Града Градишка“ број 5/19), члана 59. став 3. Закона о пољопривредном земљишту („Службени гласник Републике Српске“ бр. 93/06, 86/07, 14/10, 05/12, 58/19, 119/21 и 106/22), а у вези чланом 599. Закона о облигационим односима („Службени лист СФРЈ„ бр. 29/78, 39/85, 57/89 и 31/93 и „Службени гласник Републике Српске“, бр. 17/93, 03/96, 39/03 и 74/04), члана 133. став 1. Пословника о раду Скупштине града Градишка („Службени гласник града Градишка бр. 6/17 и 5/19) уз претходно прибављене сагласности Министарства пољопоривреде, шумарства и водопривреде, број: 12.03.5-330-3800/25 од 17.12.2025. године, Скупштина града Градишка на \_\_\_\_\_\_\_ редовној сједници одржаној дана\_\_\_\_\_\_\_\_\_\_\_\_\_\_\_\_ године, доноси:

**ОДЛУКУ**

**o давању сагласности на Анекс 1. Уговора о закупу пољопривредног земљишта у својини Републике Српске са закупопримцем Страживук Гораном из Вилуса**

I

Даје се сагласност Градоначелнику града да са закупопримцем Страживук (Драгољуб) Гораном закључи Анекс 1. Уговора о закупу пољопривредног земљишта у својини Републике Српске, којим ће се извршити пренос права коришћења на основу Уговора о закупу пољопривредног земљишта у својини Републике Српске, број 02.07-330-2172/23 од дана 12.10.2023. године.

II

За потписивање Анекса 1. Уговора о закупу из тачке I ове Одлуке овлашћује се Градоначелник.

III

Ова Одлука ступа на снагу осмог дана од дана објављивања у „Службеном гласнику Града Градишка„.

Број: Предсједник Скупштине

Града Градишка

Датум:

\_\_\_\_\_\_\_\_\_\_\_\_\_\_\_\_\_\_

Рената Обрадовић Поповић

**ОБРАЗЛОЖЕЊЕ**

На основу Рјешења Министарства пољопривреде, шумарства и водопривреде број 12.03.5-330-2674-25/23 од дана 06.09.2023. године и Одлуке Скупштине града Градишка о избору најповољнијег понуђача и додјели у закуп пољоривредног земљишта у својини Републике Српске, број 01.01-022-433/23 од дана 18.09.2023. године (Службени гласник града Градишка“ број 10/23), Градоначелник града Градишка (као закуподавац) и Страживук Драгољуб, ЈМБГ 1112941101468 из Вилуса 82, град Градишка (као закупопримац), закључили су Уговор о закупу пољопривредног земљишта у својини Републике Српске, број 02.07-330-2172/23 од дана 12.10.2023. године.

Уговором о закупу закупопримцу је дато на кориштење 70488 m2 пољопривредног земљишта у својини Републике Српске ради обављања повртларске производње, на период од 12 година рачунајући од дана закључивања Уговора. Град је увео закупопримца у посјед предметног пољопривредног земљишта и тиме извршио своју уговорну обавезу. Закупопримац је користио предметно земљиште и уредно измирио обавезе у складу са уговором.

Након смрти закупопримца, Граду се дана 04.12.2025. године обратио његов син, Страживук Горан, захтјевом за наставак кориштења пољопривредног земљишта. У прилогу захтјева је достављен Извод из матичне књиге умрлих за закупоримца Страживук Драгољуба, број 02.03/1-202-1-741/25 од 21.03.2025. године, овјерена фотокопија Рјешења о насљеђивању сачињено од стране нотара Црномарковић Данијела, број УПП-305/2025 од дана 11.11.2025. године (број судског списа Основног суда у Градишци: 72 0 О 121241 25 О) којим је исти именован за наследника, овјерена фотокопија ЛК на име Страживук Горан, копија Уговора о закупу пољопривредног земљишта у својини Републике Српске број 02.07-330-2172/23 од дана 12.10.2023. године са уплатницама као доказ о измирењу обавеза по основу закупа и Потврда АПИФ-а број 53 од 19.11.2025. године.

Град Градишка је допис и приложену документацију прослиједила Министарству на надлежно поступање.

Увидом у приложену документацију утврђено је да је закупопримац Страживук Драгољуб користио земљиште, уредно измирио обавезе у складу са уговором, да је исти преминуо дана 14.03.2025. године, да његов син има интерес да настави кориштење пољопривредног земљишта из Уговора о закупу, број 02.07-330-2172/23 од дана 12.10.2023. године и да је син закупопримца именован за наследника дијела 1/1 ближе одређеним у Рјешењу о насљеђивању.

Чланом 599. Закона о облигационим односима („Службени лист СФРЈ„ бр. 29/78, 39/85, 57/89 и 31/93 и „Службени гласник Републике Српске“, бр. 17/93, 03/96, 39/03 и 74/04) прописано је „У случају смрти закупца или закуподавца закуп се наставља са његовим насљедницима ако није другачије уговорено . „

С обзиром да је утврђено да је закупопримац користио предметно земљиште, уредно измирио обавезе у складу са уговором, да је исти преминуо дана 14.03.2025. године, да је син Страживук Горан именован за наследника имовине преминулог, а уважавајући одредбе члана 599. Закона о облигационим односима и прибављену сагласност Министарства пољопривреде, шумарства и водопривреде број: 12.03.5-330-3800/25 од 17.12.2025. године, предлаже се Скупштини Града Градишка да усвоји предложену Одлуку.

**Обрађивач**

**Предлагач**

**Одјељење за пољопривреду**

**Градоначелник**

**и рурални развој**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

**Јована Кукрић**

**Зоран Аџић**

**начелник Одјељења**