**(ПРИЈЕДЛОГ)**

На основу члана 7. Закона о министарским, владиним и другим именовањима Републике Српске („Службени гласник Републике Српске“ број: 41/03), члана 5. Закона о јавним предузећима („Службени гласник Републике Српске“ бр. 75/04, 78/11 и 1/26), чл. 26., 27. и 34. Статута Јавног предузећа „Радио Телевизија Градишка“ Градишка („Службени гласник општине Градишка“ бр. 8/09, 3/10, 8/11 и 15/21), чл. 36. и 87. Статута града Градишка („Службени гласник града Градишка“ бр. 4/17 и 5/19) Скупштина града Градишка, у функцији Скупштине Јавног предузећа „Радио Телевизија Градишка“ Градишка, на сједници одржаној дана \_\_\_\_\_\_\_\_\_\_\_2026. године донијела је

**ОДЛУКУ**

**о утврђивању стандарда и критеријума за избор и именовање чланова Надзорног одбора Јавног предузећа „Радиo Телевизија Градишка“ Градишка**

**I**

Овом одлуком утврђују се стандарди и критеријуми за избор и именовање три члана Надзорног одбора Јавног предузећа „Радио Телевизија Градишка“ Градишка.

**II**

Послови Надзорног одбора утврђени су Законом о јавним предузећима и Статутом Јавног предузећа „Радио Телевизија Градишка“ Градишка.

**III**

Сви кандидати за избор и именовање чланова Надзорног одбора Јавног предузећа „Радио Телевизија Градишка“ Градишка дужни су да испуњавају сљедеће опште услове:

1) да су држављани Босне и Херцеговине,

2) да су старији од 18 година,

3) да имају општу здравствену способност,

4) да нису осуђивани за кривично дјело на безусловну казну затвора од најмање шест мјесеци или за кривично дјело које их чини неподобним за обављање послова члана Надзорног одбора,

5) да нису отпуштани из органа управе као резултат дисциплинске мјере, на било којем нивоу власти у Босни и

Херцеговини, у периоду од три године прије дана објављивања конкурса,

6) да нису у сукобу интереса, односно да не обављају дужност која је неспојива са дужношћу члана Надзорног одбора Јавног предузећа „Радио Телевизија Градишка“ Градишка и

7) да се на њих не односи члан IX 1. Устава Босне и Херцеговине.

Посебни услови које кандидати морају испуњавати су:

1) виша или висока стручна спрема са 180 ЕЦТС бодова или 240 ЕЦТС бодова или еквивалент,

2) најмање три године радног искуства у траженом степену образовања и

3) познавање проблематике дјелатности предузећа.

**IV**

Са кандидатима који уђу у ужи збор Комисија за избор обавиће интервју.

Комисија за избор састоји се од пет чланова, а именује је Скупштина града.

**V**

Одлуку о расписивању конкурса доноси Скупштина града.

Конкурс ће се објавити у „Службеном гласнику Републике Српске“ и дневном листу „Глас Српске“.

Рок за подношење пријава на конкурс је 15 дана од дана објављивања. У случају да конкурс не буде објављен истовремено, рок ће се рачунати од дана посљедњег објављивања.

**VI**

Чланове Надзорног одбора Јавног предузећа „Радио Телевизија Градишка“ Градишка, на основу ранг листе коју ће утврдити Комисија за избор, именоваће Скупштина града на мандатни период од четири године.

**VII**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-\_\_\_\_/26

Датум: \_\_\_\_\_\_\_\_\_\_\_2026. године

Градишка

ПРЕДСЈЕДНИК

СКУПШТИНЕ ГРАДА

Рената Обрадовић Поповић

**ОБРАЗЛОЖЕЊЕ**

**I ПРАВНИ ОСНОВ**

Правни основ за доношење Одлуке o утврђивању стандарда и критеријума за избор и именовање чланова Надзорног одбора Јавног предузећа „Радио Телевизија Градишка“ Градишка прописан је одредбом члана 7. Закона о министарским, владиним и другим именовањима Републике Српске („Службени гласник Републике Српске“ број: 41/03), члана 5. Закона о јавним предузећима („Службени гласник Републике Српске“ бр. 75/04, 78/11 и 1/26), чл. 26. и 27. Статута Јавног предузећа „Радио телевизија Градишка“ Градишка („Службени гласник града Градишка“ бр. 8/09, 3/10, 8/11 и 15/21), чл. 36. и 87. Статута града Градишка („Службени гласник града Градишка“ бр. 4/17 и 5/19).

Чланом 5. Закона о јавним предузећима прописано је да чланове Надзорног одбора јавног предузећа именује скупштина. Према члану 26. Статута Јавног предузећа „Радио Телевизија Градишка“ Градишка, прописано је да је Скупштина града Градишка је у функцији скупштине Јавног предузећа. Чланом 7. Закона о министарским, владиним и другим именовањима Републике Српске су прописани општи критеријуми за именовање као и могућност да се уколико нису прописани статутом јавног предузећа одлуком утврђују и посебни критеријуми за именовање чланова Надзорног одбора јавног предузећа.

**II РАЗЛОЗИ ЗА ДОНОШЕЊЕ**

Да би се спровела процедура јавне конкуренције за избор и именовање чланова Надзорног одбора Јавног предузећа „Радио Телевизија Градишка“ Градишка, потребно је извршити утврђивање стандарда и критеријума за избор и именовање у складу са претходно наведеним законским прописима. Доношење ове одлуке предлаже како би се на основу исте могла донијети Одлука о расписивању јавног конкурса за избор и именовање чланова Надзорног одбора, имајући у виду да је истекао мандатни период на који су именовани досадашњи чланови Надзорног одбора, те да су до окончања конкурсне процедуре именовани вршиоци дужности.

**III ПРИЈЕДЛОГ**

Предлаже се Скупштини града Градишка да Одлуку усвоји у предложеном тексту.

Обрађивач: Предлагач:

Одјељење за општу управу Градоначелник

Начелник одјељења Зоран Аџић

Божана Глувић