**(ПРИЈЕДЛОГ)**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19, 61/21,100/25 и 114/25), члана 4., члана 8. став (2), члана 12., те члана 48. Одлуке о управљању, располагању и стицању непокретности града Градишка („Службени гласник града Градишка“, број 4/24) члана 2. став (3) Одлуке о висини закупнине за непокретности у својини града Градишка и давању у закуп под посебним условима за 2026. годину („Службени гласник града Градишка“, број 20/25) те чланова 36. и 87. Статута града Градишка (''Службени гласник Општине Градишка'', број 4/17) и („Службени гласник града Градишка“,број 5/19) Скупштина града Градишка на сједници одржаној дана\_\_\_\_\_\_\_\_\_\_\_\_ доноси:

**О Д Л У К У**

**о**

**давању на коришћење непокретности у својини града Градишка Фудбалском клубу „Козара“ Градишка**

I

Овом Одлуком дају се на коришћење Фудбалском клубу „Козара“ Градишка непокретности у својини града Градишка (зграда физичке културе и рекреације, помоћне зграде и земљиште уз зграду физичке културе) у Градишци на к.ч. број 1850/1 К.О. Градишка 1, уписане у лист непокретности број 1912/87, укупне површине 5.831,00 м2.

II

Непокретности из тачке I дају се на коришћење ради обављања спортских активности, без накнаде, на период од 20 (двадесет) година.

III

Oвлашћује се Градоначелник да, у име града Градишка, закључи уговор о условима коришћења непокретности из тачке I са Фудбалским клубом „Козара“ Градишка.

IV

Ступањем на снагу ове Одлуке престаје да важи Одлука о давању на коришћење непокретности у својини града Градишка Фудбалском клубу „Козара“ Градишка број 01-022-149/20 од 14.07.2020. године.

V

Ова одлука ступа на снагу осмог дана од дана објављивања у „Службеном гласнику града Градишка“.

**Број:** \_\_\_\_\_\_\_\_\_\_\_\_\_\_

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

**Скупштине Града**

**Рената Обрадовић - Поповић**

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став 1. тачка 13. Закона о локалној самоуправи (''Службени гласник Републике Српске'' бр. 97/16, 36/19, 61/21, 100/25 и 114/25) којим је прописано да Скупштина јединицe локалне самоуправе располаже имовином јединице локалне самоуправе, члану 4., члану 8. став (2), члану 12., те члану 48. Одлуке о управљању, располагању и стицању непокретности града Градишка („Службени гласник града Градишка“, број 4/24) којом је прописано да је Скупштина Града надлежна за доношење Одлука о располагању, односно у давању у закуп непокретности у власништву Града као и за давање сагласности за спровођење поступка располагања непокретностима, члану 2. став (3) Одлуке о висини закупнине за непокретности у својини града Градишка и давању у закуп под посебним условима за 2026. годину („Службени гласник града Градишка“, број 20/25) којим је прописано да, уколико постоји посебан интерес, непокретности у својини Града могу се дати на коришћење без накнаде организацијама из области спорта, те члaновима 36. и 87. Статута града Градишка којима је прописано да Скупштина града у обављању послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Фудбалски клуб „Козара“ Градишка обратио се Градској управи Градишка са молбом да Град Градишка непокретности у својини града и то зграду физичке културе и рекреације, помоћне зграде и земљиште уз зграду физичке културе у насељеном мјесту Сењак уступи на кориштење ФК „Козара“ на период од 20 година.

У свом захтјеву наводе да је разлог за молбу за устаупање непокретности на период од 20 година тај што ФК „Козара“ у наредном периоду има у плану да комплетно обнови спортски објекат, те вањске терене који се налазе у склопу зграде физичке културе и рекреације. У молби даље наводе да су у плану и многобројни пројекти у области спорта, посебно у сфери развоја Омладинске школе фудбала, посебно ако се узме у обзир да у школи фудбала тренутно тренира 220 дјеце и до сада су имали проблема са трензима у зимском периоду. Реконструкциом наведених непокретности тај би проблем био отклоњен, те би и у зимском периоду био настављен континуитет тренажног процеса.

Имајући у виду чињеницу да je спорт, у свим својим видовима, врло значајан сегмент сваког друштва град Градишка је трајно опредјељен да пружа помоћ организацијама и удружењима из области спорта, стога је потребно донијети ову Одлуку како би се наведеном клубу омогућило несметано коришћење непокретности, а што ће допринијети модернизацији постојећих спортских садржаја, подизању квалитета рекреативних активности, побољшању услова за тренинге и такмичења, као и обезбиједити сврсиходно коришћење непокретности у јавној својини уз остваривање друштвене користи.

**ПРИЈЕДЛОГ**

Предлаже се да Скупштина града усвоји ову одлуку у предложеном тексту.

**ОБРАЂИВАЧ** **ОВЛАШТЕНИ ПРЕДЛАГАЧ**

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_