**(ПРИЈЕДЛОГ)**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19, 61/21, 100/25 и 114/25), члана 4., члана 8. став (2), члана 12., те члана 48. Одлуке о управљању, располагању и стицању непокретности града Градишка („Службени гласник града Градишка“, број 4/24) члана 2. став (2), члана 4. став (1) тачка в) Одлуке о висини закупнине за непокретности у својини града Градишка и давању у закуп под посебним условима за 2026. годину („Службени гласник града Градишка“, број 20/25) те чланова 36. и 87. Статута града Градишка (''Службени гласник Општине Градишка'', број 4/17) и („Службени гласник града Градишка“,број 5/19) Скупштина града Градишка на сједници одржаној дана\_\_\_\_\_\_\_\_\_\_\_\_2026. године доноси:

**О Д Л У К У**

**о**

**давању на коришћење непокретности у својини града Градишка Удружењу пензионера Градишка**

I

Овом Одлуком даје се на коришћење Удружењу пензионера Градишканепокретност у својини града Градишка, просторије бивше амбуланте породичне медицине у Доњој Јурковици која је изграђена на к.ч. број 671/13 к. о. Доња Јурковица површине 59,00 m².

II

Непокретност из тачке I даје се на коришћење ради обављања искључиво активности за које је Удружење регистровано, без накнаде, на период од двије године.

III

Oвлашћује се Градоначелник да, у име града Градишка, закључи уговор о условима коришћења непокретности из тачке I са Удружењем пензионера Градишка.

IV

Ова одлука ступа на снагу даном доношења, те ће бити објављивања у „Службеном гласнику града Градишка“.

**Број:** \_\_\_\_\_\_\_\_\_\_\_\_\_26

**Дана:**\_\_\_\_\_\_\_\_\_\_\_\_\_\_\_

**Градишка**  **Предсједник**

**Скупштине Града**

**Рената Обрадовић Поповић**

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став 1. тачка 13. Закона о локалној самоуправи (''Службени гласник Републике Српске'' бр. 97/16, 36/19, 61/21, 100/25 и 114/25) којим је прописано да Скупштина јединица локалне самоуправе располаже имовином јединице локалне самоуправе, члану 4., члану 8. став (2), члану 12., те члану 48. Одлуке о управљању, располагању и стицању непокретности града Градишка („Службени гласник града Градишка“, број 4/24) којом је прописано да је Скупштина Града надлежна за доношење Одлука о располагању, односно у давању у закуп непокретности у власништву Града као и за давање сагласности за спровођење поступка располагања непокретностима, члану 2. став (3) Одлуке о висини закупнине за непокретности у својини града Градишка и давању у закуп под посебним условима за 2026. годину („Службени гласник града Градишка“, број 20/25) којим је прописано да, уколико постоји посебан интерес, непокретности у својини Града могу се дати на коришћење без накнаде организацијама из области спорта, те члановима 36. и 87. Статута града Градишка којима је прописано да Скупштина града у обављању послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Удружење пензионера Градишка обратило се захтјевом за давање на коришћење, без накнаде, просторија бивше амбуланте породичне медицине у Доњој Јурковици ради обављања својих редовних активности усмјерених на унапређење друштвеног положаја пензионера, те организовања социјалних, културних и едукативних садржаја, стога је потребно донијети ову Одлуку како би се удружењу омогућило несметано коришћење траженог простора у Доњој Јурковици што ће допринијети лакшем обављању активности удружења.

**ПРИЈЕДЛОГ**

Предлаже се да Скупштина града усвоји ову Одлуку у предложеном тексту.

**ОБРАЂИВАЧ** **ОВЛАШТЕНИ ПРЕДЛАГАЧ**

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_