На основу члана 5. Закона о јавним предузећима („Службени гласник Републике Српске“ бр. 75/04, 78/11 и 1/26), члана 4. став (2) Закона о министарским, владиним и другим именовањима Републике Српске („Службени гласник Републике Српске“ број 41/03), члана 39. став (2) тачка 21) и члана 82. став (2) Закона о локалној самоуправи („Службени гласник Републике Српске“, бр. 97/16, 36/19, 61/21, 100/25 и 114/25), чл. 26., 27. и 34. Статута Јавног предузећа „Радио Градишка“ Градишка („Службени гласник општине Градишка“ бр. 8/09, 3/10 и 8/11), члана 36. став (2) тачка 23) и члана 87. Статута града Градишка („Службени гласник града Градишка“, бр. 4/17 и 5/19) Скупштина града Градишка, у функцији Скупштине Јавног предузећа „Радио Градишка“ Градишка, на сједници одржаној дана \_\_\_\_\_\_2026. године донијела је

**Р Ј Е Ш Е Њ Е**

**о именовању вршилаца дужности чланова Надзорног одбора Јавног предузећа „Радио Телевизија Градишка“ Градишка**

1. Именују се вршиоци дужности чланова Надзорног одбора Јавног предузећа „Радио Телевизија Градишка“ Градишка и то:

- Сандра Јањић,

- Драго Макивић и

- Амарела Станић.

2. Именовање из претходне тачке врши се са даном 25.02.2026. године на период до окончања поступка избора чланова Надзорног одбора по јавном конкурсу.

3. Рјешење ступа на снагу даном доношења, а објавиће се у „Службеном гласнику града Градишка“.

**Образложење**

Имајући у виду да је Скупштина града Градишка разрјешила дужности досадашње чланове Надзорног одбора Јавног предузећа „Радио Телевизија Градишка“ Градишка са 24.02.2026. године због истека мандата на који су именовани, потребно је до окончања поступка именовања по јавном конкурсу чланова Надзорног одбора предузећа, именовати вршиоце дужности како би се омогућило несметано функционисање предузећа.

Имајући у виду да лица из тачке 1. диспозитива испуњавају услове за чланове Надзорног одбора одлучено је као у диспозитиву.

**Поука о правном средству:** Против овог рјешења не може се уложити жалба, али се може покренути управни спор подношењем тужбе Окружном суду Бања Лука у року од 30 дана од дана пријема рјешења. Тужба се подноси непосредно суду у два примјерка.

Број: 01.01-111-\_\_\_\_\_\_/26

Датум: \_\_\_\_\_\_\_\_\_2026. године

Градишка

**ПРЕДСЈЕДНИК**

**СКУПШТИНЕ ГРАДА**

**Рената Обрадовић-Поповић**