На основу члана 5. Закона о јавним предузећима („Службени гласник Републике Српске“ бр. 75/04, 78/11 и 1/26), члана 39. став (2) тачка 21) и члана 82. став (2) Закона о локалној самоуправи („Службени гласник Републике Српске“, бр. 97/16, 36/19, 61/21, 100/25 и 114/25), чл. 15., 16. и 17. Статута Јавног предузећа Спортски центар „Servitium“ Градишка („Службени гласник града Градишка“ број 9/21 и 17/21), члана 36. став (2) тачка 23) и члана 87. Статута града Градишка („Службени гласник града Градишка“, бр. 4/17 и 5/19) Скупштина града Градишка, у функцији Скупштине Јавног предузећа Спортски центар „Servitium“ Градишка, на сједници одржаној дана \_\_\_\_\_\_\_\_\_\_\_\_\_2026. године донијела је

**Р Ј Е Ш Е Њ Е**

**о именовању чланова Надзорног одбора Јавног предузећа Спортски центар „Servitium“ Градишка**

1. Именују се чланови Надзорног одбора Јавног предузећа Спортски центар „Servitium“ Градишка и то:

- Јелена Сладојевић-Крунић,

- Сања Тенџерић и

- Дарио Лацковић.

2. Именовање из претходне из претходне тачке врши се са даном 27.02.2026. године, на мандатни период од четири године.

3. Рјешење ступа на снагу даном доношења, а објавиће се у „Службеном гласнику града Градишка“ и „Службеном гласнику Републике Српске“.

**Образложење**

Скупштина града Градишка је на редовној сједници од 20.11.2025. године донијела Одлуку о расписивању јавног конкурса за избор и именовање чланова надзорног одбора Јавног предузећа спортски центар „Sеrvitium“ као и рјешење о именовању Комисије за избор чланова надзорног одбора број: 01.01-111-266/25 од 20.11.2025. године.

Јавни конкурс за избор чланова надзорног одбора објављен је дaна 08.12.2025. године у дневном листу „Глас Српске“ и 16.12.2025. године у „Службеном гласнику Републике Српске“, број 110/25, конкурс је био отворен 15 дана.

Након истека рока за пријаву кандидата Комисија за избор је на састанку одржаном 04.02.2026. године утврдила да су пристигле три потпуне и благовремене пријаве заинтересованих кандидата. Дана 06.02.2026. године Комисија је обавила обавезни интервју са кандидатима, извршила њихово оцјењивање и утврдила ранг листу успјешних кандидата за избор. На овај начин стекли су се услови за избор лица из тачке 1. диспозитива за чланове надзорног одбора Јавног предузећа Спортски центар „Sеrvitium“, те је сходно наведеном, а имајући у виду да кандидати испуњавају опште и посебне услове за чланство у надзорном одбору на приједлог Комисије ријешено као у диспозитиву.

**Поука о правном средству:** Против овог рјешења не може се уложити жалба, али се може покренути управни спор подношењем тужбе Окружном суду Бања Лука у року од 30 дана од дана пријема рјешења. Тужба се подноси непосредно суду у два примјерка.

Број: 01.01-111-\_\_\_\_\_\_/26

Датум: \_\_\_\_\_\_\_\_2026. године

Градишка

**ПРЕДСЈЕДНИК**

**СКУПШТИНЕ ГРАДА**

**Рената Обрадовић-Поповић**