**РЕПУБЛИКА СРПСКА**

**ГРАД ГРАДИШКА**

**СКУПШТИНА ГРАДА**

**ФОРУМ ЗА БЕЗБЈЕДНОСТ ГРАЂАНА**

**И З В Ј Е Ш Т А Ј**

**О РАДУ ФОРУМА ЗА БЕЗБЈЕДНОСТ ГРАЂАНА**

**ЗА 2025. ГОДИНУ**

Градишка, фебруар 2026. године

**Увод**

Скупштина општине Градишка је на својој редовној 21. сједници одржаној дана 22.02.2019. године донијела Одлуку о оснивању Форума за безбједност грађана на подручју општине Градишка као савјетодавног тијела Скупштине општине. Основни задатак форума је да кроз заједничко дјеловање представника јединице локалне самоуправе, републичких институција, јавних установа, удружења грађана и невладиних организација, активно ради на превенцији и сузбијању криминалитета, других облика асоцијалног понашања и угрожавња безбједности грађана.

Форум за безбједност грађана није дефинисан законодавним системом Републике Српске, па ни Босне и Херцеговине. Нема законом прописане изворне надлежности и овлашћења. Форум не може самоиницијативно преузимати ингеренције и овлашћења других органа и институција дефинисаних позитивним законодавством, које се баве пословима безбједности грађана, нити је мјеродавн да оцјењује њихов рад. Форум представља нови облик укључивања грађана, невладиних организација и других сегмената друштва да у синергији са органима надлежним за безбједност грађана препознају и дефинишу нове безбједносне изазове по заједницу те изналазе и промовишу адекватне одговоре у циљу стварања сигурног окружања за живот грађана.

Циљеви и задаци Форума су:

а) заједничко дјеловање представника грађана, локалне заједнице, републичких институција, невладиних организација и удружења грађана на превенцији и сузбијању криминалитета и других облика асоцијалног понашања,

б) идентификација и дефинисање безбједносних проблема на територији општине Градишка, те утврђивање конкретних задатака и активности који ће се проводити на координисан начин, а са основним циљем побољшања безбједности грађана на подручју општине Градишка,

в) усвајање програма превенције с циљем дјеловања на уочене проблеме у области безбједности и додјела конкретних задатака појединим субјектима с циљем спровођења програма,

г) подношење извјештаја о реализацији усвојеног програма превенције и

д) приближавање рада полиције грађанима и повећање безбједности у заједници кроз јачање повјерења, партнерски рад и комуникацију.

**Активности Форума у 2025. години**

Током извјештајне 2025. године чланови Форума су безбједносно интересантне појаве пратили појединачно и у међусобној комуникацији са члановима форума стручњацима за посматране појаве процјењивали ситуацију.

Чланови Форума су учествовали у научно-стручној конференцији, која је одржана 30.05.2025. године у Културном центру на тему „Стање и посљедице међународног присуства и дјеловања у Републици Српској (БиХ)“. Уводничари су били еминентни стручњаци из области безбједности, као што су: проф.др Драган Петровић са Инститита за међународну политику и привреду из Београда, проф.др Драгомир Кесеровић са Факултета за безбједност и заштиту из Бања Луке, проф.др Митар Ковач са Безбједносног форума из Бања Луке и други.

Предсједник форума је именован у Радну групу за израду Акционог плана за унапређење друштвене кохезије и изградњу повјерења, која је током 2025. године одржала више радних састанака.

Именовани чланови Форума по функцији су:

1) Зоран Аџић, градоначелник градаГрадишка,

2) Рената Обрадовић Поповић, предсједникСкупштине града Градишка,

3) Слободан Торбица, начелник Полицијскеуправе Градишка,

4) Стана Балабан, директор ЈУ „Центар засоцијални рад“ Градишка,

5) Слободан Кнежевић, шеф Одсјекацивилне заштите,

6) Горан Стојаковић, старјешинаПрофесионалне ватрогаснo-спасилачке јединицеГрадишка,

7) Слађана Тепавац, в.д. директора ЈЗУ„Дом здравља“ Градишка,

8) Александра Кодић, предсједник Активадиректора основних школа на подручјуграда Градишка,

9) Дарко Новаковић, координатор рада полиције у заједници Полицијскеуправе Градишка,

10) Тривун Јањетовић, шеф Одсјека комуналне полиције, Градска управаградаГрадишка,

11) Мурис Хевешевић, предсједник СавјетаМЗ Орахова,

12) Звјездан Панић, предсједник Савјета МЗГорњи Подградци,

13) Данка Микић, предсједник Савјета МЗСењак,

14) Раде Цумбо, стручњак из области безбједности,

15) Слободанка Суботић, стручњак из области безбједности.

На сједници Форума за безбједност грађана одржаној дана 30.01.2026. године сумирани су безбједносни изазови и појаве које су евентуално могле утицати на безбједност грађана града Градишка.

У посматраном периоду органи и организације надлежни за одржавање повољних безбједносних услова за живот грађана у свим аспектима безбједности су адекватно функционисали, те није било повода за укључивањем форума, нити је за исто било екстерних иницијатива.

Поред извора угрожавања безбједности идентификованих позитивно правним прописима као и Процјеном угрожености града Градишка од елементарних и других несрећа („Службени гласник града Градишка“, број 4/25). других извора угрожавања безбједности није било.

У складу са чланом 5. Одлуке о оснивању Форума за безбједност грађана на подручју града Градишка предлаже се Скупштини да донесе,

**Закључак**

Стање безбједности на подручју града Градишка је задовољавајуће. Органи, организације и установе за сузбијање извора угрожавања су у функцији. На безбједносне изазове и изворе угрожавања безбједности грађана надлежни субјекти заштите су одговарали проводећи законом прописане мјере и радње.

ПРЕДСЈЕДНИК ФОРУМА

Раде Цумбо