**АКЦИОНИ ПЛАН**

**За имплементацију препорука по Извјештају Главне службе за ревизију јавног сектора**

**Републике Српске о проведеној финансијској ревизији Града Градишка**

**за период 01.01-31.12.2024. године, број РВ057-25 од 27.11.2025. године**

Градишка, јануар 2026. године

**АКЦИОНИ ПЛАН**

**За имплементацију препорука по Извјештају Главне службе за ревизију јавног сектора**

**Републике Српске о проведеној финансијској ревизији Града Градишка**

**за период 01.01-31.12.2024. године, број РВ057-25 од 27.11.2025. године**

1. **ЦИЉ И СВРХА ПЛАНА**

Главна служба за ревизију јавног сектора Републике Српске доставила је Извјештај о проведеној финансијској ревизији града Градишка за период 01.01.–31.12.2024. године, број РВ057-25 од 27. новембра 2025. године.

Извршена је ревизија Консолидованог финансијског извјештаја Града Градишка који обухвата консолидовани: Биланс стања на дан 31.12.2024.године, Биланс успјеха, Извјештај о промјенама нето имовине, Биланс новчаних токова, Периодични извјештај о извршењу буџета на рачуноводственом фонду 01 и Периодични извјештај о извршењу по рачуноводственим фондовима за годину која се завршава на тај дан. Ревизијом je обухваћен преглед значајних трансакција, објашњавајућих напомена уз финансијске извјештаје и примјену рачуноводствених политика у ревидираном периоду.

По мишљењу Главне службе за ревизију јавног сектора Републике Српске консолидовани финансијски извјештаји Града Градишка, истинито и објективно приказују, у свим материјалним аспектима, финансијско стање имовине и обавеза на дан 31.12.2024. године и извршење буџета за годину која се завршава на тај дан, у складу са прописаним оквиром финансијског извјештавања за јавни сектор.

Уз ревизију консолидованих финансијских извјештаја Града Градишка за 2024. годину, извршена је и ревизија усклађености активности, финансијских трансакција и информација исказаних у финансијским извјештајима са значајним законским и другим прописима.

Пo мишљењу Главне службе за ревизију јавног сектора Републике Српске, активности, финансијске трансакције и информације приказане у консолидованим финансијским извјештајима Града Градишка за 2024. годину су, у свим материјалним аспектима, у складу са прописима којима су регулисане.

На основу горе наведеног по оба основа дато је позитивно мишљење.

Чланом 21. став 3. Закона о ревизији јавног сектора Републике Српске („Службени гласник Републике Српске“, број: 98/05 и 20/14) дефинисано је да свака институција у којој је извршена ревизија достави Главној служби за ревизију јавног сектора Републике Српске одговор у року од 60 дана од пријема ревизорског извјештаја у којем износи радње које је предузела ради превазилажења пропуста и неправилности утврђених у ревизорском извјештају.

На основу наведеног сачињен је овај Акциони план за имплементацију препорука по Извјештају Главне службе за ревизију јавног сектора Републике Српске о проведеној финансијској ревизији Града Градишка за период 01.01.-31.12.2024. године.

Акциони план је урађен с циљем да се у разумно остваривом времену, обезбиједи плански приступ у провођењу потребних радњи, мјера и активности како би финансијско стање имовине, обавеза и извршење буџета града Градишка, у свим материјално значајним аспектима, било приказано у складу са прописаним рачуноводственим оквиром финансијског извјештавања, а укупне активности Града биле усклађене са важећим законским прописима.

То подразумијева да се у наредном периоду континуирано обезбиједи одрживост објективне и фер презентације финансијских извјештаја и усклађеност пословања са регулаторним оквиром.

***Непосредни извршиоци Градске управе града Градишка дужни су да без одлагања предузму све неопходне активности за реализацију усвојених мјера у складу са утврђеним роковима.***

Провјеру провођења усвојених мјера врши Главна служба за ревизију јавног сектора РС сходно члану 18. став 3. Закона о ревизији јавног сектора Републике Српске („Службени гласник Републике Српске“ број: 98/05 и 20/14).

Акциони план садржи: констатације и препоруке ревизора, планиране мјере и активности, носиоце за имплементацију препорука, рокове за реализацију мјера, како слиједи у наредном прегледу:

**АКЦИОНИ ПЛАН ЗА ИМПЛЕМЕНТАЦИЈУ ПРЕПОРУКА ПО ИЗВЈЕШТАЈУ ГЛАВНЕ СЛУЖБЕ ЗА РЕВИЗИЈУ ЈАВНОГ СЕКТОРА РЕПУБЛИКЕ СРПСКE**

|  |  |  |  |
| --- | --- | --- | --- |
| **Констатације и препоруке ревизора** | **Планиране мјере и активности** | **Носиоци** | **Рокови** |
|  |  |  |  |
| **1. Закључак о функционисању система интерних контрола (тачка 3.)** |  |  |  |
| Градска управа је у току године закључила уговоре о дјелу са два извршиоца за послове техничке подршке и послове надзора над извршењем уговорених обавеза, односно за послове у оквиру дјелатности послодавца, што није у складу са чланом 205. Закона о раду („Службени гласник Републике Српске“, број 1/16, 66/18, 119/21 и 39/24), којим је прописано да послодавац може закључити уговор о дјелу ради обављања послова који су ван дјелатности послодавца. | Досљедно примјењивати Закон о раду у смислу да се уговори о дјелу закључују искључиво ради обављања послова који су ван дјелатности послодавца у складу са чланом 205. Закона о раду („Службени гласник Републике Српске“, број 1/16, 66/18, 119/21 и 39/24). | Одјељење за општу управу | Континуирано |
| ***Препоруке:***  *Препоручује се Градоначелнику да обезбиједи да се уговори о дјелу закључују за послове који су ван дјелатности послодавца у складу са чланом 205. Закона о раду.* | | | |
| 1. **Набавке (тачка 4. )** |  |  |  |
| Ревизијом је утврђено да Град није проводио поступке јавних набавки за набавке ресторанских, хотелских и услуга организовања културних догађаја у укупном износу од 75.983 КМ, што није у складу са чланом 6. Закона о јавним набавкама и Правилником о поступку додјеле уговора о услугама из Анекса II Закона. | Град ће континуирано проводити поступке јавних набавки за набавке ресторанских, хотелских и услуга организовања културних догађаја у складу са чланом 6. Закона о јавним набавкама и Правилником о поступку додјеле уговора о услугама из Анекса II Закона. | Служба Градоначелника, Одсјек за јавне набавке | Континуирано |
| ***Препорука:***  *Препоручује се Градоначелнику да обезбиједи да се за набавке ресторанских, хотелских и услуга организовања културних догађаја проводе поступци јавних набавки у складу са чланом 6. Закона о јавним набавкама и Правилником о поступку додјеле уговора о услугама из Анекса II Закона.* | | | |
|  | | | |
|  | | | |
| **3. Финансијски извјештаји (тачка 6.)** |  |  |  |
| При сачињавању Консолидованог финансијског извјештаја за 2024. годину извршена је консолидација контролисаних ентитета КП Градска чистоћа а.д. Градишка, КП Водовод а.д. Градишка, КП Топлана а.д. Градишка, ЈП Спортски центар Servitium Градишка, ЈП Радио телевизија Градишка, СПД ФК Козара а.д. Градишка, ЈЗУ Дом здравља Градишка, ЈЗУ Апотека Градишка и ЈП регионална депонија Деп-от д.о.о. Бања Лука, али је у Консолидовани биланс стања укључен укупан губитак изнад вриједности капитала КП Топлана а.д. Градишка, чиме је вриједност сразмјерног учешћа Града у нето имовини тог контролисаног ентитета исказана у негативном износу, што није у складу са чланом 123. став (3) Правилника о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“, број 115/17 и 118/18). | При сачињавању Консолидованог финансијског извјештаја за 2025. годину извршиће се консолидација контролисаних ентитета у складу са чланом 123. став (3) Правилника о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“, број 115/17 и 118/18) | Одјељење за финансије | 31.03.2026.  Континуирано |
| ***Препорука****:  Препоручује се Градоначелнику* *да обезбиједи да се приликом сачињавања консолидованих финансијских извјештаја Града врши* *укључивање сразмјерног дијела учешћа у капиталу контролисаних ентитета у складу са чланом 123. став (3) Правилника о рачуноводству, рачуноводственим политикама и рачуноводственим процјенама за буџетске кориснике.* | | | |
|  | | | |

Број: 02.12-491-8/25

Датум: 28.01.2026. године

ГРАДОНАЧЕЛНИК

Зоран Аџић